Նշենք, որ այգին տարիներ շարունակ հանդիսացել է նախկին պատգամավոր Ռուբեն Գևորգյանի (Ծաղիկ Ռուբո) սեփականությունը: Հնաբնակ դավթաշենցիները կփաստեն, որ այգին հիմնվել է համայնքի կառուցումից գրեթե անմիջապես հետո՝ 1989թ.-ին: Նույն ժամանակահատվածում վարչական շրջանի ղեկավար է հանդիսացել Ռուբեն Գևորգյանը: Արդեն մոտ 1999-2000թ.-ին այգու դիմաց ցուցանակ էր փակցված՝ «Սիրելի դավթաշենցիներին Ռուբեն Գևորգյանի կողմից» գրությամբ: Մասնավոր դարձած այգին տարիներ շարունակ կառավարվում էր նախկին պատգամավորի և նրա ընտանիքի անդամների կողմից: Այգու ոչնչացման աշխատանքները սկսել են դեռ այն ժամանակ, երբ այդ տարածքում կառուցվում էր «Ռիբոկ» սպորտային համալիրը, որն էլ, ըստ էության, պատգամավորի դուրստր՝ Արմենուհի Գևորգյանին է պատկանում: Դավթաշենի խորհրդանիշ համարվող այգին փաստորեն արդեն ամբողջությամբ ոչնչացվել է: